open-index/open-wikipedia-markdown huggingface dataset:
True Colors (film)

***True Colors*** er en amerikansk politisk dramafilm fra 1991 med John Cusack og James Spader i hovedrollene. Regi er ved Herbert Ross.

## Handling
To juss-studenter med forskjellig sosial bakgrunn er ferdig med skolegangen da den ene av dem vil forsøke å gjøre politisk karriere. Hans tidligere medstudent (James Spader) blir vitne til en forvandling hos kameraten (John Cusack) da den karrierebevisste politikerspiren benytter flere og flere tvilsomme midler for å nå sine mål.

## Om filmen
;Anmelderne
Filmen fikk lunken mottakelse av anmelderne, noe som gjenspeiles av at den bare har fått 50% på Rotten Tomatoes (juli 2011). Den amerikanske filmanmelderen Roger Ebert gav den to av fire stjerner.

;Publikum
Filmen ble dårlig besøkt i USA, hvor den bare innbrakte $418 000.

Den ble ikke satt opp på norske kinoer.

## Rollebesetning
* John Cusack : Peter Burton 
* James Spader : Tim Gerrity 
* Richard Widmark : Senator Stiles 
* Imogen Stubbs : Diana Stiles 
* Mandy Patinkin : John Palmeri 
* Dina Merrill : Joan Stiles 
* Philip Bosco : Senator Steubens 
* Paul Guilfoyle : John Laury 
* Brad Sullivan : FBI-agent Abernathy 
* Russell Dennis Baker : Todd 
* Don McManus : Stubblefield
* Karen Jablons-Alexander : Store Clerk 
* Wendee Pratt : Janine 
* Rende Rae Norman : Fanne 
* Frank Hoyt Taylor : Senator Lockerby

## Referanser


## Eksterne lenker
*
Sandeggbakken

**Sandeggbakken** er et skihoppanlegg i Alvdal i Innlandet. Anlegget ligger ved fjellet Baugsberget, på vestsiden av Glomma, vest for Alvdal tettsted, og  består av fem hoppbakker med størrelse K52, K35, K25, K17 og K10. Det er eid av Alvdal IL, som sammen med Hedmark skikrets årlig arrangerer Solan Gundersens Vinterleker, det uoffisielle NM i hopp og kombinert for barn i alderen 12-14 år, med hopping i bakken og langrenn på Steimoegga. Bakkerekorden i K52-bakken er 56 meter av Terje Hilde, i K35-bakken 42 meter av Jan Christian Bjørn.

Hoppbakken i Sandegga ble bygd i 1903, og var lenge kjent for å ha en brutalt bratt svevkurve. Sandeggbakken var «den eneste hoppbakken i verden der du hoppet 40 meter rett fram og deretter 40 meter rett ned». De to gamle bakkene med K52 og K40 ble modernisert i 1996-97, da det ble bygd nye fartstilløp (tårn), bakkeprofilen ble modernisert, og de minste bakkene ble bygd. Et skitrekk ble installert vinteren 1998/99.

Sandeggbakken er blitt udødeliggjort gjennom Kjell Aukrusts novelle *Halv meter for kort* i boka *[[Simen, Bonden og Bror min|Simen]]* fra 1958. Aukrust forteller om hvordan hoppkarrieren hans kulminerte i Sandeggbakken i 1930-årene, da faren lovte ham nye ski hvis han nådde 30 meter. Godt påkledd med flere nummer av Nationen og Østlendingen under klærne smalt Kjell i bakken på 29,5.

## Kilder
*Skisprungschanzen-Archiv: Alvdal (ikke nøyaktig K, besøkt 11. juli 2011)
*Alvdal Idrettslag: Sandeggbakken  (besøkt 11. juli 2011)
*Idrettsanlegg.no: Sandeggbakken K52, K35


## Eksterne lenker
* Tromsøhopp: Freske fraspark i Sandeggbakken (15. mars 2011)
Svenskt utlandsregistrerat företag

**Svenskt utlandsregistrerat företag** (**SUF**) er en svensk filial av et selskap registrert utenfor Sverige, tilsvarende Norskregistrert Utenlandsk Foretak (NUF) i Norge. 

Filialen kan startes uten krav til egen aksjekapital ettersom det ikke er en selvstendig enhet i Sverige, men i stedet anses som en del av det utenlandske selskapet. Krav til aksjekapital gjelder da kun for hovedenheten, og følger av reglene i det landet det utenlandske selskapet er stiftet i. Virksomhet kan på denne måten drives i Sverige med samme status og fordeler som et svensk aksjeselskap.

## Se også
*Norskregistrert Utenlandsk Foretak
Li Jiao

**Li Jiao** (født 1973) er en nederlandsk bordtennisspiller. Hun representerte Nederland under Sommer-OL 2008 i Beijing, Kina, der hun røk ut i fjerde runde.

## Eksterne lenker
*
Wu Xue

**Wu Xue** (født 22. mars 1980 i Beijing i Kina) er en dominikansk bordtennisspiller. Hun representerte Den dominikanske republikk under Sommer-OL 2008 i Beijing, Kina, der hun røk ut i kvartfinalen.

Hun vant gull i lagkonkurransen i bordtennis under de Panamerikanske leker 2011 i Guadalajara i Mexico og i singleturneringen for damer kom hun på andreplass.

## Eksterne lenker
*
Kaptein Sabeltann og havets hemmelighet

***Kaptein Sabeltann og havets hemmelighet*** er en forestilling om Kaptein Sabeltann som hadde urpremiere på amfiteateret i Kristiansand Dyrepark sommeren 9. juli 2011. Manuset er skrevet av Terje Formoe. Regien var ved Bjørn Sæter og koreograf var Helén Vikstvedt. 

Sangene fra forestillingen ble utgitt på CD i 2010.

## Handling (nyskrevet versjon 2022–)
Ryktene vil ha det til at verdens mest fantastiske gullskatt fortsatt befinner seg ett eller annet sted i Kjuttaviga. Ingen sjørøvere har klart å finne den, Ikke engang Kaptein Sabeltann som måtte reise tomhendt tilbake fra Kjuttaviga til Det Usynlige Land. «Jeg skal aldri mer tilbake til den spøkelsesbukta», sverget han da Den Sorte Dame satte seil og forsvant ut på Grashavet.

Kongen på Havet klarte aldri å slippe tanken på gullet han ikke far, men han er ikke den eneste. Greven og Grevinnen av Gral seiler inn i det samme farvannet. Heksa Miriam har fått tilbake sine magiske krefter og flyr mot Kjuttaviga. Pinky er villig til å gjør nesten hva som helst for å finne faren sin Morgan.

Men i Kjuttaviga går livet som før. Tante Bassa driver vertshuset med god hjelp fra Ruben og Sunniva.

## ''Sabeltann''-syklusen
Formoes historier om Kaptein Sabeltann utgjør en syklus på fire historier – fire skuespill. Historien i *Kaptein Sabeltann og havets hemmelighet* er en forlengelse av forestillingen *[[Kaptein Sabeltann og grusomme Gabriels skatt|Kaptein Sabeltann og grusomme Gabriels skatt]]* (2004) og *[[Kaptein Sabeltann og den forheksede øya]]* (2000).

# *[[Kaptein Sabeltann og grusomme Gabriels skatt]]*
# *[[Kaptein Sabeltann og den forheksede øya]]* 
# *Kaptein Sabeltann og havets hemmelighet*
# *[[Kaptein Sabeltann og jakten på den magiske diamant]]*

## Skuespillere 2011–2012

## Skuespillere 2022–2025

## Referanser
Misrah Ghar il-Kbir

**Misrah Ghar il-Kbir**, informativt kalt **Clapham Junction**, er et forhistorisk arkeologisk sted på Malta i nærheten av klippene ved Dingli. Stedet er kjent for sitt komplekse nettverk av parvise parallelle kanaler som er skåret ned i overflaten på fjellet, og strekker seg over betydelige distanser, ofte i nøyaktig rette linjer. Deres alder og hensikt er fortsatt et mysterium. De fleste arkeologer tror at kanalene ble til omkring 2000 f.Kr. da nye bosettere kom fra Sicilia og innledet bronsealderen på Malta.

Navnet «Clapham Junction» ble gitt av en engelskmann som mente at sporene minnet han om den store og travle jernbanestasjonen Clapham Junction stasjon i Battersea i London.
1755 i Sverige

Begivenheter i **1755 i [[Sverige]]**.

## Hendelser
* 20. september – En ulykke på en arbeidsplass medfører avbrudd i byggingen av Polhems slussled forbi Fallen i Trollhättan.
* November – De svenske stendene erklærer at kongens samtykke ikke behøves for at rådets vedtak kan drives igjennom. Dette fører til tumulter i bondestanden, det såkalte *[[nävakriget]]*. Ettersom kongens samtykke ikke behøves kan man utforme et navnestempel med hans navn, for å kunne undertegne vedtak.

### Ukjent dato
* Kjølhaling forbys som straffemetode i Sverige.
* En svensk riksdagskommisjon opprettes for å oppdage konspirasjoner mot myndighetene.
* Hattidskriftet *[[En Ärlig Svensk]]*, Sveriges første politiske tidsskrift (utgitt på ukebasis), gis ut av censor librorum Niklas von Oelreich.
* Cajsa Wargs kokebokklassiker *[[Hjelpreda i hushållningen för unga fruentimber]]* kommer ut.
* Lilla Barnhuset grunnlegges i Stockholm. Her skal man ta hånd om barn fra 0 til 6 år. Deretter sendes de over til Stora Barnhuset.

## Fødsler
* 25. mai – Caspar Trendelenburg, svensk lege, professor i obstetrikk (død 1820)
* 4. september – Axel von Fersen d.y., svensk greve og riksmarskalk, elsker til den franske dronningen Marie Antoinette (død 1810)

## Dødsfall
* 20. mai – Johann Georg Gmelin d.y., tysk naturforsker og oppdagelsesreisende, medlem av Kungliga Vetenskapsakademien (født 1709)

## Referanser


## Se også
Sør-Sudans riksvåpen

**[[Sør-Sudan]]s riksvåpen** ble tatt i bruk i 9. juli 2011 ved landets selvstendighetserklæring. Utformingen av våpenet ble vedtatt av den autonome regjeringen i april 2011.

Riksvåpenet viser en flodørn som lener seg mot et skjold med et spyd og en spade krysset. Ørnen har utstrakte vinger og ser til siden over sin høyre skulder, og i klørne holder den en skriftrull med landets navn, samt valgspråket Justice (rettferdighet), Liberty (frihet), Prosperity (rikdom). Ørnen symboliserer visjon, styrke, utholdenhet og kongelighet. Spydet representerer folkets vilje til selvbeskyttelse. Spaden representerer folkets vilje til selvforsyning.

## Referanser


## Se også
*Sør-Sudans flagg
*South Sudan Oyee!
Lobamba

**Lobamba** er den tradisjonelle og lovfesta hovedstaden i Eswatini. Parlamentet og dronningmora holder til i byen. Mbabane er imidlertid landets *[[de facto]]* hovedstad, ettersom blant annet regjeringa holder til der. Lobamba har rundt 5&nbsp;800 innbyggere (2003). Den befinner seg vest i landet, i distriktet Hhohho, 16 km fra Mbabane. Lobamba ligger også ved grensa til Mantenga naturreservat.
Knud Bryn

**Knud Ørn Bryn** (1855–1941) var en norsk elektroingeniør, direktør og pioner innen utbygging av norsk vannkraft. Han stiftet Aktieselskabet Hafslund i begynnelsen av 1898, og var selskapets direktør i 30 år.

Bryn tok eksamen ved Trondhjems Tekniske Læreanstalt i 1874, og ved München Polytechnikum 1876. Han studerte i Berlin og Wien, opprettet i 1883 elektriske forretninger og installerte første elektriske lysanlegg i Trondheim og Kristiania som agent for det tyske firmaet S.A. von Schuckert & Co. i Nürnberg.

Bryn var rådgiver for Kristiania i spørsmålet om kommunen skulle bygge et elektrisitetsverk. Ved hjelp av utenlandsk kapital kjøpte han i 1895 Hafslund gods med vannfallrettighetene i Sarpsfossen i Glomma for kr 800 000. Planen var å bruke fossekraften til å produsere aluminium. Noe aluminiumsverk kom aldri på plass, men Hafslund kraftverk ble bygd.

Knud Bryn var medlem av Oslo Vitenskapsakademi og fra 1924 utenlandsk medlem i Det kongelige svenske ingeniørvitenskapsakademiet. Han ble utnevnt til ridder av 1. klasse av St. Olavs Orden i 1900 og kommandør med stjerne i 1928.

## Referanser


## Litteratur
*
Hedalm Anebyhus

**Hedalm Anebyhus** AS er et industriforetak om ble etablert i 1967, og som produserer ferdighus. Fra å være svenskeid i starten har bedriften hatt norske eiere siden 1985. Eierskapet ligger i de fem bygdealmenningene i Løten, Vang, Stange, Ringsaker og Romedal.

Hedalm Anebyhus produserer husene med ferdigelementer produsert av Innlandet Elementfabrikk AS basert på Nordisk tømmer. 

Av hustyper er det hovedsakelig delt inn i eneboliger og prosjektboliger, men tilbyr også hytter. 

## Referanser


## Eksterne lenker
* 
*
Allele (band)

**Allele** er et alternativ metal-band fra byen Jacksonville i staten Florida i USA.

## Nåværende medlemmer
*Wally Wood – Vokalist
*Lane Maverick – Gitar
*Joey Rodriguez – Gitar
*Robert Burgerson – Bass 
*Grover Norton – Trommer

## Eksterne lenker
* 
*
Leda og svanen i København

**Leda og svanen i København** var en skulptur plassert på en høy søyle i Københavns havnebasseng fra 1610 eller 1611 til 1795. Skulpturen var plassert rett ved tøyhusbassenget.
Leda og svanen kan sees allerede på Jan Diricksens prospekt av København fra 1611.

Monumentet ble til etter initiativ av Christian IV. Laurids de Thurah skriver feilaktig i *[[Den Danske Vitruvius]]* at skulpturen ble fraktet fra Kalmar til København som krigsbytte.

Søylen med monumentet på toppen var plassert på en kunstig sandgrunne, nærmest en liten øy i havnebassenget. Stedet var kjent som *Havfruegrunden* ettersom det var blitt rapportert et stort antall havfruer rett utenfor området ved tøyhuset.

Ettersom seilleden var blitt grunnere og trafikken i havnebassenget øket sto monumentet i veien og ble fjernet i 1795. Man vet ikke hvor det ble av, men  kort før 1900 skal det ha ligget i en hage på Frederiksberg Allé.

I 2009 ble det stilt opp en bronsekopi av Anne Marie Carl Nielsens «Havfrue» fra 1921 på *Havfruegrunden*.

## Referanser
Det sudanske folks frigjøringsbevegelse

**Det sudanske folks frigjøringsbevegelse** (engelsk: **Sudan People's Liberation Movement**, SPLM) er det største politiske partiet i Sør-Sudan. Partiet har en sterk posisjon på grunn av dets sentrale rolle i frigjøringen fra Sudan. Partiets leder Salva Kiir Mayardit fikk 93% oppslutning i presidentvalget i 2010, og er nå president i den frie republikken Sør-Sudan som ble opprettet i 2011.

Fra fredsavtalen i 2005 (*Comprehensive Peace Agreement*) og frem til frigjøringen i 2011 var SPLM et sudansk parti med representanter i Sudans parlament, som også ledet den autonome regjeringen i det sørlige Sudan. Tidligere var SPLM den politiske fløyen av *Det sudanske folks frigjøringshær/-bevegelse* (SPLA/M), en opprørsbevegelse som kjempet i den andre sudanesiske borgerkrig fra 1983 til 2005. SPLA/M ble grunnlagt av dinkaen John Garang, som ledet bevegelsen frem til sin død i 2005. 

I 1991 ble bevegelsen splittet i to fraksjoner: John Garangs SPLA-Torit og Riek Machars SPLA-Nasir, som skiftet navn til SPLA-United i 1993 og South Sudan Independence Movement/Army (SSIM/A) i 1994. Skillet gikk dels etter etniske linjer. SPLA-Torit sto sterkest blant dinkaene, mens nuerne i større grad støttet SPLA-Nasir/SSLM/SSIM. Splittelsen førte til en svekkelse av SPLA, og mindre fraksjoner som Carabino Kuany Bols SPLA Bahr-al-Ghazal ble også opprettet. Riek og Garang ble gjenforent i et styrket SPLA/M i januar 2002.

## Referanser


## Eksterne lenker
*
Øvsttunsenteret

**Øvsttunsenteret** var en barnevernsinstitusjon på Øvsttun i Fana bydel i Bergen kommune. Senteret lå i tidligere Øvsttun skole.

Skolen ble startet som en internatskole for elever på ungdomstrinnet med adferdsvansker. Bygningen er fra 1961, tegnet av John Johannesen. Fra 1961 til 1969 hadde skolen bare jenteklasser, og frem til 1982 hadde den blandingsklasser. Fra 1982 til 1992 var det bare gutteklasser her.

I 1992 overtok staten skolen og den ble lagt under barnevernet.

I 2021 kjøpte Axer Eiendom den gamle barneverns- institusjonen og skolen på Øvsttun. Klokkarlia 20 ble solgt for 25,1 millioner kroner til Axer Eiendom. Det var fem millioner over prisantydning. – Klokkarlia 20 er en fin eiendom med en utrolig fin beliggenhet. Tomten er stor nok, og prisen så god, at vi har mulighet til å bygge mindre – som eneboliger, tomannsboliger og rekkehus. Det er en sjeldenhet, sier Torstein Hågensen-Drønen, prosjektutviklingssjef for Axer Eiendom i Bergen til BA.

## Kilder

*
Per Ahlberg (kjemiker)

**Nils Per Inge Ahlberg** (født 1938, død 2014) var en svensk kjemiker. Han var fra 1984 professor i organisk kjemi ved Göteborgs universitet. Han ble i 1991 innvalgt som medlem av Kungliga Vetenskapsakademien.

## Referanser


## Kilder
* Sveriges statskalender 1984, Stockholm: Liber förlag, 1984, sid. 522, ISBN 91-38-90400-4.
Nils Vogt (1859–1927)

**Nils Vogt** (1859–1927) var en norsk pressemann.  

## Biografi
Den 6. november 1884 inngikk Vogt ekteskap med Helena Andrea Ottesen (1861–1906), datter av høyesterettsassessor Peter Vogt Ottesen (1820–1916) og grosserer Hans Gulbransons (1787-1868) eldste datter, Regine (Ginni) Amalie Gulbranson (1830–1876).

Nils Vogt var sønnen til amtmannen og statsråden Niels Petersen Vogt (1817–1894). Nils Vogt ble medarbeider i *[[Morgenbladet]]* fra 1884, der han var sjefredaktør i årene 1894–1913 og siden teater- og litteraturanmelder fra 1913 til 1927. Vogt utvidet *Morgenbladets* virksomhet og la vekt på kulturstoffet. Hans redaksjonelle artikler ved unionsoppløsninga i 1905 hadde stor betydning for Høyres oppslutning om Christian Michelsens regjering. I 1910 tok Nils Vogt initiativ til å opprette Norsk Presseforbund, der han selv var formann fram til 1912. Han var også formann i Den konservative Presseforening i periodene 1892–1898 og 1906–1909. Han utga blant annet bøkene *Fra far til datter, smaa søndagsbreve* (1910) og *Under Frieles haand og paa egen* (1913).

## Referanser


## Se også
* Slekta Vogt

## Kilder
* Store Norske leksikons arikkel om pressemannen Nils Vogt

## Eksterne lenker
* Artikkel i *[[Norsk biografisk leksikon]]*
Abbedissen

**Abbedissen,** eller på folkemunne **Abbedisso,** er en bygd i Askøy kommune utenfor Bergen. 

Bygda ligger ved Herdlefjorden sør for Herdla.

## Navnet
Navnet stammer fra den gang Norge var et katolsk land hvor området tilhørte et nonnekloster. Den kvinnelige bestyreren  her kaltes en abbedisse. Bygden Kjerrgarden som Abbedissen ligger i har postnummer 5314.

## Referanser
Tecktonik

**Tecktonik** (også kjent som *electro dance* eller *milky way*) er en hektisk og sær dansestil. Dansen er en blanding av forskjellige dansestiler, som for eksempel disko, ,  og hiphopdans. Tecktonik ble grunnlagt i begynnelsen av 2000-årene i Paris i Frankrike på Metropolis-nattklubber. Tecktonik blir danset til rask og hektisk technomusikk og electro house-musikk. Når man danser tecktonik bruker man nesten bare å svinge med armene, og lage åttetall og andre former med armene. Det er også elementer i tecktonik som er inspirert av glowsticking, toprock og breakdance-liknende fotarbeid.

## Referanser
FC ViOn Zlaté Moravce

**FC ViOn Zlaté Moravce** er en fotballklubb hjemmehørende Zlaté Moravce i Slovakia. Laget ble grunnlagt i 22. januar 1995 og spiller sine hjemmekamper på ViOn Aréna. Klubben bruker hjemmedrakter med rød overdel, med mørk blå, vertikale striper og mørk blå shorts, bortedraktene er hvit, eller mørk blå.

## Meritter
***Slovakisk Cup** (Slovenský pohár)
**vinner (1): 2007

## Kjente spillere
*   Marek Ujlaky

## Hovedtrenere
*Oppdatert 27. mai 2015*
*   Jan Rosinsky (2007-08)
*   Lubomír Moravčík (juni 2008- desember 2008)
*   Stefan Horny (desember 2008- oktober 2009)
*   Juraj Jarábek (oktober 2009- mai 2013)
*   Branislav Mráz (juni 2013- 11. januar 2015)
*   Ladislav Totkovič (12.  januar 2015 - 20. februar 2015 )
*   Branislav Mráz (21. februar 2015 - )

## Referanser


## Eksterne lenker
* – Klubbens offisielle nettsider(slovakisk)
* – worldfootball.net(engelsk)
Nina Strand

**Nina Strand** (født 29. november 1973) er en norsk fotograf, forfatter og redaktør. 

Hun har en bachelor i prosjektledelse, en master i Creative Writing og har jobbet som fotograf siden 2000. Hun arbeider med både bilde og tekst og bruker boken som sitt galleri. Hun debuterte i 2004 med kortprosaboken *Gutta på gølvet* og har siden utgitt fotoboken *Hvordan synes du selv det går?/So, how do you think you're doing* i 2008,og dokumentarboken *Nykter* i 2010.

Strand har startet og driver *[[Objektiv (tidsskrift)|Objektiv]]*, som publiserte et tidsskrift for kamerabasert kunst mellom 2010 til 2019, og som siden 2020  publiserer essaypublikasjoner om kamerabasert kunst .

Hun er datter av legen og kvinneaktivisten Kitty Strand.  I 2015 presenterte Nina Strand en utstilling og fotobok om moren, *Dr. Strand*, et prosjekt hun da hadde arbeidet med i fem år.

Siste utgivelser er fotonovellene *Current Condition* (Journal, 2023) og *Studio Situations,* en samling selvpubliserte fanziner om kunstnerrollen utgitt mellom 2013 og 2019. I forbindelse med Paris Photo i november 2023 stilte hun ut sitt nye prosjekt *Second Spring* på Cometa i Paris, og under Fotobokfestival Oslo samme år stilte hun ut tre av sine fotonovellebøker.

Hun jobber også som kurator og har sittet i en rekke juryer for fotobøker og fotografiske priser, samt co-kuratert utstillingene *Subjektiv* på Malmö Konsthall i. 2017, *Le Book Club* på Fotogalleriet i 2020, *TRUST* for fotografifestivalen f/stop i Leipzig i 2021 samt Søsterskap for Les Rencontres d'Arles i 2023.

## Referanser
Buganda

**Buganda** er et kongerike i midtre og sørlige delen av Uganda. Befolkningen i Buganda kalles **baganda**, også forkortet **ganda**. Bagandafolket er den største folkegruppen i Uganda og utgjør omtrent 16,9% av landets befolkning. Bugandas språk er, ved siden av engelsk, luganda.

Hos gandafolket finnes det 53 klaner, som kan inndeles i fire ulike grupper ut fra når de historisk sett flyttet til Buganda. Hver klan har et symbol, en totem, vanligvis et dyr, fugl, insekt, vekst eller liknende. Bugandas konge kallas kabaka. Siden 1993 er Muwenda Mutebi II kabaka av Buganda.

## Referanser
Juste Debout

**[[Juste Debout]]** («bare oppestående») er en årlig dansekonkurranse som er grunnlagt i Frankrike og fokuserer på oppestående -stiler. De fire hovedkategoriene er newstyle hiphop, , locking og popping.

Juste Debout ble holdt for første gang i 2002 i Paris i Frankrike, og har siden da blitt holdt der hvert år rundt februar. Hovedarrangementene på Juste Debout består av to mot to battles der danserne jobber som et lag for å prøve å utkonkurrere det motsatte paret i en spesifikk dansestil-kategori. Musikken blir valgt av Juste Debouts DJ-er og danserne blir ikke fortalt hvilke sanger som blir brukt på forhånd. Utenom battles, inkluderer også Juste Debout-arrangementene en god del opptredener fra både dommere og inviterte gjester.

Juste Debout 2011 ble holdt 13. mars på Bercy stadion i Paris.  fra Frankrike vant newstyle hiphop-kategorien, Toyin & Tasha vant house-kategorien, Ch-Thkoo vant popping-kategorien og Hurricane & Firelock vant locking-kategorien. Samtidig var Andreas vinneren av den eksperimentelle kategorien, og Mathias var vinneren av toprock-kategorien.

## Eksterne lenker
*  (på fransk)
*
Liste over ordførere i Skogn

**Liste over ordførere i Skogn**. Skogn ble opprettet som egen kommune med formannskapslovene av 1837. I 1962 ble Skogn slått sammen med landkommunene Åsen og Frol og kjøpstaden Levanger til dagens Levanger kommune.

## Se også
*Liste over ordførere i Levanger

## Litteratur
*
*
*
*
*
Verdenscupen i skihopping 2011/12

**[[Verdenscupen i skihopping]] 2011/12** blir organisert av FIS (Det internasjonale skiforbundet).

## Menn
Denne sesongen innførte FIS såkalte «superhelger» (super weekends) med tre konkurranser i samme bakke på fredag, lørdag og søndag, i storbakken i Harrachov i desember og ved verdenscupavslutningen i skiflygingsbakken i Planica i mars.

### Terminliste

### Sammenlagt
Etter 27 av 27 renn

### Skiflygingscupen (Topp 15)

### Nasjonscupen

## Kvinner
Sesongen 2011/12 er den første med verdenscup for kvinner. I sesongene 2004-2011 ble det arrangert kontinentalcup for kvinnene, mens det sesongen 2003/04 ble arrangert en serie offisielle FIS-renn. I 2011/12 vil det også bli arrangert kontinentalcup, men med renn kun i helger der det ikke er renn i verdenscupen.

Kontinentalcupen har ingen nedre aldersgrense for deltakerne, men verdenscupen vil ha 15 år som nedre aldersgrense. Verdenscuprennene vil bli overført på TV, og pengepremiene vil være betydelig høyere enn i kontinentalcupen.

I tillegg til de oppførte rennene, var det planlagt to renn i hoppbakken på Spurvehøyden i Moskva i Russland i januar 2012. Hoppbakken i Moskva har imidlertid utdatert bakkeprofil, og det russiske skiforbundet har valgt å modernisere bakken helt med sikte på å arrangere verdenscuprenn fra og med 2013, i stedet for å arrangere renn i 2012 med midlertidige løsninger.

### Terminliste

### Sammenlagt
Etter 13 av 13 renn

## Nasjonscupen

## Referanser


## Kilder
*"Bauhaus" FIS Ski Jumping World Cup 2011/12 – Men (terminliste, 2. juni 2011)
*FIS Ski Jumping World Cup 2011/2012 – Ladies (terminliste, 1. juli 2011)
1751 i Sverige

Begivenheter i **1751 i [[Sverige]]**.
## Statsledere
* Monark –
**# Fredrik I, konge av Sverige
**# Adolf Fredrik, konge av Sverige
**Majoritetsleder – Henning Gyllenborg, lantmarskalk i Sveriges ståndsriksdag

## Hendelser
### Januar
* Januar – Sveriges kronprins Gustav (III) blir forlovet med den danske prinsessen Sofia Magdalena.
### Mars
* 25. mars – Ved Fredrik Is død blir Adolf Fredrik konge av Sverige.
### Juni
* 8. juni – En brann bryter ut i kvarteret Klara i Stockholm.
### September
* 21. september – Grensetraktaten mellom Sverige og Danmark, hvor den svensknorske grensen blir endelig fastsatt, undertegnes. Man begynner i sør å sette opp grensemerker, et arbeid som kommer til å fortsette til 1768.

### November
* 25. november – Adolf Fredrik krones sammen med sin hustru Louise Ulrike av Preussen.

### Ukjent dato
* Grunnstoffet nikkel oppdages i Loosgruven av Axel Fredrik Cronstedt.

## Fødsler
* 18. februar – Adolf Ulrik Wertmüller, svensk kunstner (død )
* 21. mai – Gudmund Jöran Adlerbeth, svensk poet, lærd og statsmann, medlem av Svenska akademien (død 1818)
* 4. oktober – Daniel Boëthius, svensk filosof (død 1810)
* 1. desember – Johan Henric Kellgren, svensk dikter, kritiker og avismann og medlem av Svenska akademien fra dets grunnleggelse 1786 (død 1795)
* 24. desember – Lars von Engeström, svensk greve, diplomat og politiker dessuten kanslipresident mai–juni 1809 og utenriksminister 1809–1824 (død 1826)

## Dødsfall
* 25. mars – Fredrik I, svensk prinsgemal 1718–1720 (gift med Ulrika Eleonora) og konge av Sverige fra 1720 (født 1676)
* 30. august – Christopher Polhem, svensk oppfinner og industrimann (født 1661)
* 19. desember – Louise av England, dronning av Danmark og Norge fra 1746, gift med Frederik V (født 1724)

## Referanser


## Se også
Karbondisulfid

**Karbondisulfid** (kjemisk formel: CS2) er en giftig, brannfarlig væske som brukes som løsningsmiddel for svovel og hvit fosfor. 

## Fremstilling
Fremstilling av karbondisulfid skjer via direkte reaksjon mellom svovel og kull ved en temperatur på 1200  oC:
:4C + S8 → 4CS2
En annen metode som krever en lavere temperatur: Metangass bobles gjennom flytende svovel blandet med sillikagel eller aluminiumoksid som katalysator:
:2CH4 + S8 → 2CS2 + 4H2S
Denne reaksjonen produserer giftig hydrogensulfidgass som et biprodukt.

## Kilder
*
Kimmo Savolainen

**Kimmo Savolainen** (født 2. august 1974 i Siilinjärvi) er en finsk tidligere skihopper som representerte Puijon Hiihtoseura. Siden 2008 har han vært hovedtrener for det finske kombinertlandslaget.

Han debuterte i verdenscupen med 15.-plass i normalbakken i Lahtis 5. mars 1994. Sammenlagt i verdenscupen er 19.-plass i 1997/98 hans beste plassering. Samme sesong ble han nummer 25 sammenlagt i den tysk-østerrikske hoppuka. Han vant ett verdenscuprenn, i Kuopio 28. februar 1996. Savolainen deltok i VM i skiflyging i 1996 og 1998. Han ble nummer 31 (av 50 deltakere) i Bad Mitterndorf (Kulm) i 1996 og nummer 13 i Oberstdorf i 1998.

## Referanser


## Kilder
* Jens Jahn, Egon Theiner: *Enzyklopädie des Skispringens*. AGON Sportverlag, Kassel 2004. ISBN 3-89784-099-5, flere sider

## Eksterne lenker
*
Tomasz Byrt

**Tomasz Byrt** (født 25. januar 1993 i Cieszyn) er en polsk skihopper som representerer KS Wisła Ustronianka.

Han debuterte internasjonalt i FIS-cupen i 2007, og ble nummer 28 sammenlagt i FIS-cupen sesongen 2009/10. I verdenscupen debuterte han med 40.-plass i Zakopane 21. januar 2011. To dager senere ble han nummer 29 samme sted, og tok sine to første verdenscuppoeng, noe som ga ham 78.-plass sammenlagt i verdenscupen 2010/11. Han var på det finske laget som ble nummer 3 i lagkonkurransen i verdenscupen i Lahtis 12. mars 2011.

Tomasz Byrt ble nummer 24 i det individuelle rennet i junior-VM i Otepää i 2011, og var på det polske laget som ble nummer 4 i lagkonkurransen. I senior-VM i Oslo ble han nummer 50 (sist) i normalbakken.

## Referanser


## Eksterne lenker
*
Dorotheenstadt

**Dorotheenstadt** er en historisk bydel i Berlin og omfattes av dagens ortsteil Mitte. Innenfor den tidligere bydelens grenser ligger Brandenburger Tor, Pariser Platz og Unter den Linden. Dorotheenstadt er idag et strøk av ortsteilen Mitte. Bydelen er oppkalt etter Dorothea Sophie av Slesvig-Holsten-Sønderborg-Glücksborg. 

## Referanser
Alexander Straub

**Alexander Straub** (født 1983) er en tysk stavhopper. Hans fremste medalje til nå er bronse ved VM i friidrett innendørs 2010.

## Karriere
### Nasjonalt
Straub har flere gode plasseringer i tyske mesterskap. I 2005 ble han U23-juniormester, og i 2007 kom han på 3.-plass i seniorklassen. I 2009 ble han tysk mester.

### Internasjonalt
Han deltok i U23-EM i friidrett 2005, der han kom på 10.-plass. I 2008 kom han på fjerdeplass i World Athletics Final i Stuttgart, med 5,60 meter.

I 2009 deltok han i to store mesterskap. I mars deltok han i EM i friidrett innendørs 2009 i Torino, der han fikk bronse bak Renaud Lavillenie og Pavel Gerasimov. I august var det VM i friidrett 2009 i Berlin, der han kom på 7.-plass med 5,65.

Året etter vant han bronse ved VM i friidrett innendørs i Doha i Qatar. Steve Hooker vant gullet med ny mesterskapsrekord på 6,01, og Malte Mohr tok sølvet. 

## Referanser


## Eksterne lenker
* 
*
Adam Wiercioch

**Adam Andrzej Wiercioch** (født 1. november 1980) er en polsk, profesjonell fekter, som fekter i klassen kårde. Han representerte Polen under Sommer-OL 2008 i Beijing, der han tok sølv i lagkonkurransen.

## Eksterne lenker
*
Jung Jin-sun

**Jung Jin-sun** (født 1984) er en sørkoreansk, profesjonell fekter, som fekter i klassen kårde. Han representerte Sør-Korea i kårde under sommer-OL 2008 i Beijing, der han ble slått ut i andre runde. I samme gren under sommer-OL 2012 i London tok han bronse.

## Referanser


## Eksterne lenker
*
Krisztián Kulcsár

**Krisztián Kulcsár** (født 28. juni 1971) er en ungarsk, profesjonell fekter, som fekter i klassen kårde. Han representerte Ungarn under Sommer-OL 2004 i Athen, der han tok sølv i lagkonkurransen. Han tok også sølv i samme konkurranse under Sommer-OL 1992 i Barcelona.

## Eksterne lenker
*
Bas Verwijlen

**Bas Verwijlen** (født 1. oktober 1983) er en nederlandsk, profesjonell fekter, som fekter i klassen kårde. Han representerte Nederland under Sommer-OL 2008 i Beijing, der han ble slått ut i første runde.

Under Sommer-OL 2020 i Tokyo som ble arrangert i 2021 ble han utslått i åttendedelsfinalen i den individuelle konkurransen.

## Eksterne lenker
*
Gerek Meinhardt

**Gerek Lin Meinhardt** (født 1990) er en amerikansk, profesjonell fekter, som fekter i klassen florett. Han representerte USA under Sommer-OL 2008 i Beijing, der han ble slått ut i andre runde.

Under Sommer-OL 2020 i Tokyo som ble arrangert i 2021 ble han utslått i andre runde i den individuelle konkurransen. Han tok senere bronse i lagkonkurransen.

## Referanser


## Eksterne lenker
*
Andrea Cassarà

**Andrea Cassarà** (født 1984) er en italiensk, profesjonell fekter, som fekter i klassen florett. Han representerte Italia under Sommer-OL 2004 i Athen, der han ble olympisk mester individuelt.

Under Sommer-OL 2020 i Tokyo som ble arrangert i 2021 ble han utslått i åttendedelsfinalen i den individuelle konkurransen.

## Referanser


## Eksterne lenker
*
Salvatore Sanzo

**Salvatore Sanzo** (født 26. november 1975) er en italiensk, profesjonell fekter, som fekter i klassen florett. Han representerte Italia under Sommer-OL 2008 i Beijing, der han tok bronsen. Han har også gull og sølv fra Sommer-OL 2004, og bronse fra Sommer-OL 2000.

## Referanser


## Eksterne lenker
* 
*
Sławomir Mocek

**Slawomir Marcin Mocek** (født 27. oktober 1976) er en polsk, profesjonell fekter, som fekter i klassen florett. Han representerte Polen under Sommer-OL 2008 i Beijing, der han ble slått ut i andre runde.

## Eksterne lenker
*
1824 i Danmark

__NOTOC__
Begivenheter i året **1824 i [[Danmark]]**.

## Statsledere
* Monark – Frederik VI

## Hendelser

## Kunst og kultur
* J.H. Smidth mottar 100 riksdaler fra Selskabet til de skønne og nyttige Videnskabers Forfremmelse for diktsamlingen *Danske Haver*.
* Pastor Hornsyld – portrett utført av Wilhelm Bendz
* Byggingen av Vor Frue kirke i København pågår. Kirken er tegnet av C.F. Hansen.
* Bertel Thorvaldsen bor og arbeider i Roma.

## Fødsler
* 14. mars – Jacob Helms, kunsthistoriker (d. 1906)
* 14. mai – Vilhelm Melbye, marinemaler (d. 1882)
* 17. august – Christian Sophus Klein, jurist og minister (d. 1900)
* 9. september – Svend Grundtvig, litteratur-og språkforsker  (d. 1883)
* 30. oktober – Christen Dalsgaard, maler (d. 1907)
* 13. desember – Edvard Erslev, geograf (d. 1892)

## Dødsfall
* 6. januar – Niels Rosenkrantz (statsminister), diplomat og gehejmestatsminister (f. 1757)
* 14. januar – Tønnes Christian Bruun de Neergaard, godseier og mesén (f. 1776)
* 5. februar – Henrich Callisen, lege og forfatter (f. 1740)

## Referanser
Alexandra Stan

**Alexandra Stan** (født 10. juni 1989 i Constanța) er en rumensk solosanger.

Hun er kjent for sangen *Mr. Saxobeat* som kom ut 28. januar 2011. Stan kom i 2011 med debutalbumet *[[Saxobeats]]*.

## Referanser


## Eksterne lenker
* 
* 
* 
*
Friedrichswerder

**Friedrichswerder** er en historisk bykommune og idag et strøk i Berlin, vest for Spreekanalen i ortsteil Mitte. I strøket finnes bl.a. Kommandandantenhaus som danner opptakten til Unter den Linden, Friedrichswerdersche Kirche og Auswärtiges Amt.

Friedrichswerder fikk status som bykommune i 1662 i forbindelse med den første utvidelse av Cölln mot vest, og ble i 1668 tatt med i Festung Berlin. Den prøyssiske kong Fredrik 1. vedtok 18. januar 1709 sammenslåingen av bykommunene Berlin, Cölln, Friedrichswerder, Dorotheenstadt og Friedrichstadt til *Kongelig hoved- og residensby Berlin* (*Königlichen Haupt- und Residenzstadt Berlin*).

Betegnelsen *Werder* (øy) kommer av at den nyanlagte byen hovedsakelig var avgrenset av Spreekanalen og festningsgraver.

## Referanser
Venus’ faser

**[[Venus]]' [[planetfase|faser]]** er de ulike variasjonene av lys ett på planetens overflate, på samme måte som månefaser. De første registrerte observasjonene av fasene var de teleskopiske observasjonene av Galileo Galilei i 1610. Selv om den ekstreme halvmånefasen til Venus er blitt observert med det blotte øyet er der ingen ubestridelige historiske (før teleskopet) registreringer av at den er observert.

## Se også
*Venus' aspekter

## Referanser




## Eksterne lenker
* Observasjoner og teorier om planetbevegelser
* Halvmånen venus sett med det blotte øyet
FK DAC 1904 Dunajská Streda

**FK DAC 1904 Dunajská Streda**, også kjent som bare **DAC**, er en slovakisk fotballklubb basert i byen Dunajská Streda i det sør Slovakia. Klubben spiller i Fortuna Liga, som er landets høyeste divisjon. *DAC Dunajská Streda* ble grunnlagt i år 1904.

## Spillerstall
Oppdatert 8. mai 2023.

### Utlånte spillere

## Historiske navn
* 1904 Dunaszerdahelyi Atlétikai Club (DAC)
* 19?? Dunaszerdahelyi SE
* 19?? Dunaszerdahelyi TE
* 193? DTS Dunajská Streda
* 194? Stavokombinát Dunajská Streda
* 195? Spartacus Dunajská Streda
* 1956 Slavoj Dunajská Streda
* 196? TJ Jednota Dunajská Streda
* 1968 TJ DAC Dunajská Streda
* 1974 DAC Poľnohospodár Dunajská Streda
* 1993 FC DAC Dunajská Streda
* 1994 Marat – DAC Dunajská Streda
* 1994 1.FC DAC – Gemer Dunajská Streda
* 1996 1.FC DAC Dunajská Streda
* 2000 FK DAC 1904 Dunajská Streda

## Kjente spillere
*  Attila Pinte
*  Koloman Gögh
*  Otto Szabó
*  Mikuláš Radványi
*  Peter Fieber
*  Tibor Mičinec
*  Juraj Szikora
*  Leonard Kweuke
*  Pavol Diňa
*  Ján Kapko
*  Karol Krištóf
*  Tóth Ladislav
*  Juraj Audi
*  Július Šimon
*  Vladimír Weiss
*  Ján Ďurica
*  Balazs Borbely
*  Tibor Jančula
*  Miroslav Mentel

## Trenere
*  Ladislav Škorpil
*  Karol Pecze
*  Robert Pflug
*  Werner Lorant
*  Milan Djuricic
*  Zlatko Kranjčar
*  Dušan Radolský
*  Kurt Garger
*  Mikuláš Radványi(- 17. januar 2015)
* / Tomislav Marič(17. januar 2015 - )

## Referanser


## Eksterne lenker
* 
* – worldfootball.net(engelsk)
Wowereit I

**Klaus Wowereits første senat ** var fra 16. juni 2001 til 17. januar 2002 delstatsregjering i Berlin.

Regjeringen ble etablert etter at SPD hadde gått ut av en storkoalisjon med CDU etter en stor bankskandale. Klaus Wowereit ble 16. juni 2001 valgt som regjerende borgermester med stemmer fra SPD og Bündnis 90/Die Grünen. De to partiene hadde kun et mindretall i Berlins parlament, men fikk støtte av PDS.

## Referanser
Generalguvernementet mellom Weser og Rhinen

**Generalguvernementet mellom Weser og Rhinen** var en kortvarig provins innenfor kongeriket Preussen, som ble opprettet etter Napoléon Bonapartes nederlag den 14. november 1813 mot den tredje prøyssiske arme under ledelse av Ludwig von Vincke. Guvernementet ble styrt innenfor rammene av sentralforvaltningsdepartementet til de allierte, avløste kongeriket Westfalen og ble etterfulgt av provinsen Westfalen. Setet for forvaltningen befant seg i Münster.
Knallkvikksølv

**Knallkvikksølv** eller **kvikksølvfulminat** er et stoff med kjemisk formel Hg(CNO)2. Stoffet er et fast, gråbrunt krystallisk pulver. Knallkvikksølv er eksplosivt i luft, men når det oppbevares under vann er det stabilt. Tørt knallkvikksølv er følsomt for sjokk, friksjon og varme. Ved antenning deflagrerer stoffet raskt og spaltes til kvikksølvdamp, karbonmonoksid og nitrogengass

: Hg(CNO)2 → Hg + 2CO + N2

## Fremstilling
Knallkvikksølv fremstilles ved å først reagere kvikksølv med konsentrert salpetersyre og deretter tilsette etanol. Det ble første gang framstilt i år 1800 av Edward Charles Howard.

## Egenskaper og bruksområder
Knallkvikksølv vil begynne å dekomponere ved omkring 100&nbsp;°C, men overskuddsvarmen fra reaksjonen vil fort øke temperaturen til dekomponeringen blir eksplosiv, derav navnet «knallkvikksølv». Dekomponering kan også skje ved fysisk påvirkning, for eksempel gjennom et slag fra en metallgjenstand. Stoffet ble tidligere brukt i tennhetter til patroner og i eldre tid til kruttlapper og andre friksjonsbaserte sprengmidler. Stoffet er nå tatt ut av bruk på grunn av stoffets giftige egenskaper og siden produktene også er giftige og miljøfarlig

## Referanser
Kostas Filippidis

**Kostas Filippidis** (gresk: Κώστας Φιλιππίδης; født 26. november 1986 i Athen) er en gresk stavhopper. Han tente OL-ilden ved sommer-OL 2004, og etter at han ble tatt for doping i 2007 ble han utestengt fram til februar 2009. Hans fremste medalje til nå er gull ved Middelhavslekene 2005, men han har også en fjerdeplass fra VM i friidrett innendørs 2010.

## Karriere
### Junior
Filippidis har flere gode plasseringer som junior. Han kom på 4.-plass ved Ungdoms-VM 2003 i Sherbrooke. Året etter kom han på 4.-plass ved Junior-VM i Grosseto, og i 2005 fikk han sølv ved junior-EM i Kaunas. 

### Senior
Hans første store internasjonale stevne var EM i friidrett innendørs 2005 i Madrid. Her greide han 5,60 i kvalifiseringen, og hadde tre riv på 5,70. Dette holdt ikke til plass i finalen. Deretter vant han gull ved Middelhavslekene 2005 i Almería i Spania. Senere på året deltok han også i VM i friidrett 2005 i Helsingfors, der han kom på delt 6.-plass i sin kvalifiseringsgruppe, og heller ikke her kom han til finalen. Året etter deltok han ved EM i friidrett 2006 i Göteborg, der han kom på 26.-plass av 27 utøvere i kvalifiseringen, og ikke deltok i finalen. 5,35 ble hans beste hopp. 

Den 16. juni 2007, ved det greske mesterskapet i friidrett, avga han en positiv dopingprøve. Han testet positiv på etilefrin, og ble fradømt retten til å konkurrere fram til 15. juni 2009. Han søkte imidlertid om å få utestenelsen avkortet, og fikk lov å konkurrere igjen fra 16. februar 2009. 

Etter utestengelsen deltok han ved Lag-EM i friidrett 2009 i Leiria, der han kom på 4.-plass. Ved VM i friidrett 2009 i Berlin i august greide han bare 5,55, og kom ikke til finalen. I september greide han 6.-plass ved World Athletics Final. 

I 2010 greide han ny gresk innendørsrekord på 5,70, og ved VM i friidrett innendørs 2010 kom han på 4.-plass, med samme høyde som Alexander Straub som tok bronsen. I juli deltok han ved EM i friidrett 2010, der han greide 5,40, men dette holdt ikke til finaleplass. 

I 2011 greide han 5,61 da han deltok ved EM i friidrett innendørs i Paris. Dette holdt til 5.-plass i finalen, der franske Renaud Lavillenie vant gullet. Senere på høsten hoppet han 5,75 ved VM i friidrett 2011 i Daegu, som var en tangering av den greske rekorden, og holdt til 6.-plass. 

Ved VM i friidrett innendørs 2012 kom han på 7.-plass, med 5,70 i finalen. 

## Referanser


## Eksterne lenker
*
Radiometer

Et **radiometer** er et måleinstrument som måler strålingsintensitet eller effekten i elektromagnetisk stråling. De benyttes først og fremst for å måle infrarødt lys, for eksempel i miljøsatellitter.

Spesielt kjent er Crookes-radiometeret, en spindel i en glassballong som roterer når lys faller på vingene. Vingene er reflekterende på den ene siden og sorte på den andre siden. Iblant sies det at radiometeret roterer på grunn av strålingstrykk. Det er imidlertid ikke riktig, ettersom spindelen ikke roterer i totalt vakuum.
 
## Kilder
*
Chester Lyman

**Chester Smith Lyman** (1814–1890) var en amerikansk lærer, prest og astronom.

Han ble født i Manchester, Connecticut. Foreldrene var Chester og Mary Smith Lyman. Lyman er etterkommer av Richard Lynn, en nybygger som kom til Amerika i 1631. Han viste tidlig interesse for astronomi og realfag. Innen 1833 hadde han skaffet seg innpass på Yale University og ble uteksaminert i 1837. I hans yngre år var han redaktør for *Yale Literary Magazine*, og han var medlem av Skull and Bones. Han tjenestegjorde også i to år som leder for Ellington School før han studerte teologi ved Union and Yale seminaries. Av helsemessige årsaker begynte han da å reise.

I 1846 seilte han til Hawaii hvor han ble værende i et år. Mens han vær der besøkte han misjonærer, inkludert sin fjerne slektning David Belden Lyman:75 I 1874 seilte han til California. Der jobbet han som landmåler og kartla rancher og tettsteder. I noen måneder slutten han seg til gullrushet i California før han returnerte til oppmålingen. I 1850 giftet han seg med Delia W. Wood og bosatte seg i New Haven. Paret fikk seks barn hvorav fire overlevde til å bli voksne.

Han ble professor i industriell mekanikk og fysikk ved Yales Sheffield Scientific School og var ansett som en eminent lærd. Han oppfant det kombinerte passasjeinstrumentet og senitteleskopet som ble brukt til å bestemme breddegrader, herunder på Hawaii. Han satt i styret for lederne ved Yale-observatoriet, og i desember 1866 ble han den første til å observere ringen med lys rundt Venus når planeten var i nedre konjunksjon. Denne observasjonen bidro til å bekrefte eksistensen av en atmosfære rundt planeten. Han tok patent på et design for en bølgemaskin i 1867. I 1871 ble han professor i astronomi og fysikk ved den samme institusjonen og senere utelukkende i astronomi i 1884 da han helse begynte å bli dårlig. Han gikk av som professor emeritus i 1889. Han ble siden direktør ved Yale-observatoriet og hadde den stillingen frem til sin død. Han døde som et resultat av slag som holdt ham bundet til hjemmet de siste to årene av sitt liv.

Chester Lyman var æresmedlem av British Association for the Advancement of Science. Han fungerte som president for Connecticut Academy of Arts and Sciences i 20 år. Hans sønn, Chester W. Lyman, etablerte foredragsserien Chester S. Lyman ved Yale til minne om sin far.

## Referanser
Mariner 1

**Mariner 1** var den første romsonden i det amerikanske Mariner-programmet. Meningen var at romsonden skulle fly forbi planeten Venus, men romsonden feilet rett etter oppskytingen. Tekniske problemer forårsaket at radiokontakten mellom rakettrinnet og navgasjonssystemet på bakken ble brutt, dermed tok en feilprogrammert datamaskin i raketten over kontrollen og sendte den ut av kontroll. Mariner 1-ferden varte bare i 4&nbsp;minutter og 53&nbsp;sekunder før den ble skutt ned av sikkerhetsgrunner.
Mariner 2

**Mariner 2** var den andre romsonden i det amerikanske Mariner-programmet. Romsonden ble skutt opp 27. august 1962, én måned etter at Mariner 1 feilet kort tid etter oppskytning. Mariner 2 ble den første romsonden som besøkte en annen planet enn jorden da den passerte planeten Venus 14. desember samme år. Mariner er en identisk kopi av Mariner 1.
Frédéric Berger

**Frédéric Berger** (født 27. august 1964) er en fransk tidligere skihopper.

Han deltok i verdenscupen og den tysk-østerrikske hoppuka i årene 1983-1988, og hadde 40.-plass i 1985/86 som beste sammenlagtplassering i verdenscupen. Samme sesong ble han nummer 44 sammenlagt i Hoppuka. Han var tre ganger blant de ti beste i enkeltrenn i verdenscupen, med 3.-plass i Chamonix 22. desember 1985 som beste plassering.

Berger deltok i VM i 1985 og 1987, med 39.-plass i stor- og normalbakken i Oberstdorf i 1987 som beste individuelle plasseringer. I OL i Calgary i 1988 ble han nummer 49 av 58 deltakere i normalbakken. Han var med i VM i skiflyging i Planica i 1985 og Bad Mitterndorf (Kulm) i 1986, og ble nummer 34 og 26.

## Referanser


## Kilder
* Sports Reference: Frédéric Berger  (besøkt 11. juli 2011)
* Jens Jahn, Egon Theiner: *Enzyklopädie des Skispringens*. AGON Sportverlag, Kassel 2004. ISBN 3-89784-099-5, flere sider

## Eksterne lenker
*
Ondskap

**Ondskap** er vanligvis ansett som det motsatte av godhet, det vil si å ønske eller bevisst påføre andre motgang, skade eller smerte, som i utsagnet: «det var gjort av ren ondskap» Ondskap viser seg som å ha til hensikt eller som virkning å gjøre skade eller ødelegge, ofte knyttet til bevisst overtredelse av et bestemt sett moralregler. Det filosofiske spørsmålet om hvorvidt moral er absolutt eller relativ, fører til spørsmål om ondskapens vesen (se Det ondes problem), med syn som faller i en av fire motstridende leire: moralsk absolutisme, amoralisme, moralsk relativisme og moralsk universalisme. Ondskap er også forsøkt forklart innfor psykologi og religion. 

Ond bøyes *ond, verre, verst*. Begrepet benyttes i visse faste uttrykk, særlig i Bibelen med henvisning til det onde – djevelen – som lokker til moralsk forkastelige handlinger. Ondskap er ofte et tema eller motiv innenfor kunst, litteratur og film.

## Se også
*Moral, moralfilosofi
*Det ondes problem
*Kristendom
*Religion
*Satan, helvete
*Ondskapens akse
*Ondskapens banalitet

## Litteratur
* Lars Fr. H. Svendsen *Ondskapens filosofi* 2001 ISBN 9788215007151
* Arne Johan Vetlesen *Studier i ondskap* Universitetsforlaget 2014 ISBN 9788215023380

## Referanser


## Eksterne lenker
*
Michal Balner

**Michal Balner** (født 12. september 1982 i Opava) er en tsjekkiesk stavhopper. Hans fremste internasjonale plassering til nå er 6.-plass i VM i friidrett innendørs 2010.

## Karriere
Han deltok i sitt første VM i 2007 i Osaka, men han nådde ikke finalen. I 2009 deltok han i innendørs-EM i Torino, og hoppet 5,40, men heller ikke denne gang nådde han finalen.

I 2010 kom han på sjetteplass i VM i friidrett innendørs 2010 i Doha. Han greide 5,60 i kvalifiseringen, men bare 5,45 i finalen. Steven Hooker vant gullet, med ny mesterskapsrekord på 6,01. I EM i friidrett 2010 i Barcelona i juli kom han på 13.-plass totalt i kvalifiseringen med 5,60, og nådde ikke finalen.

## Referanser


## Eksterne lenker
*
Venera 1

**Venera 1** var den første interplanetariske romsonden og hadde som mål å nå planeten Venus. Den ble skutt opp 12. januar 1961 av Sovjetunionen og passerte Venus 19. mai samme år. Venera 1 var det andre oppdraget i Venera-programmet.

Venera 1 var en viktig milepæl i hvordan romsonder ble designet. Under det meste av flyvningen var spinnet stabilisert. Dette var den første romsonden som gjorde korrigeringer i flytiden ved å gå inn i en 3-aksel stabilisering, fiksert mot solen og stjernen Canopus. Om den hadde nådd Venus hadde den gått inn i en annen type stabilisering, med fiksering mot solen og jorden og for første gang brukt en parabolantenne for å sende data.

## Instrumenter

Venera 1 hadde en masse på 643,5&nbsp;kg og bestod av en sylinderformet kropp, ca. 2 meter lang, 1 meter i diameter og en halvkule på toppen. Det interne trykket var 1,2&nbsp;amtosfærer av tørt nitrogen og interne vifter opprettholdt en jevn distribusjon av varme.

To solpaneler sørget for å lade batteriene. En to meter parabolantenne var designet for å sende data fra Venus til jorden på 922,8&nbsp;MHz. En annen 2,4 meter lang antenne ble brukt for å overføre data mens farkosten fremdeles var nær jorden.

## Eksterne lenker
* 
* The Soviet Exploration of Venus
Bredde

**Bredde** er en måling fra venstre til høyre. Målingen må gjøres horisontalt, eller vannrett, ellers benevnes den høyde. Termen brukes ofte om den korteste av de ortogonale dimensjonene, sammen med lengde og høyde.

Bredde, som i breddegrad, kan også brukes for beskrive hvor langt et sted ligger nord eller syd for ekvator.